A szezonnyitón Hamilton nyert, míg Kovalainen az ötödik lett. A bahreini nagydíjon Hamilton ütközött Alonsóval és nem szerzett pontot. A spanyol nagydíj időmérő edzésén a McLaren versenyzői csak az 5–6. helyre kvalifikálták magukat, de egy jó rajtot követően tartották a lépést az élbollyal. Kovalainen az első boxkiállások során éppen vezető helyen állt, mikor bal első defektet kapott, és orral a gumifalba csapódott. A török nagydíjon Hamilton háromkiállásos taktikájával tartani tudta a lépést az élen Massával, de végül csak második lett.